होली खेल रहे नंदलाल, वृंदावन कुंज गलिन में...
उनियारा | क्षेत्रके पलाई में श्री श्याम मित्र मंडल पलाई के तत्वाधान में भजन संध्या का आयोजन किया गया। भजन संध्या में झांकी सजाकर पुष्प वर्षा, इत्र वर्षा की गई। राजकीय आदर्श उमावि परिसर में आयोजित भजन संध्या में जयपुर से आए गायक कलाकार ओम भैया ने गणेश वंदना प्रस्तुत कर कार्यक्रम की शुरुआत की। इसके बाद उन्होंने आएगा मेरा सावरां, दिल से बुलाकर देख, खाटू वाले हो, खाटू वाले सहित कई भजनों से श्रोताओं को झूमने को मजबूर कर दिया।
झालावाड़ से आई अल्का शर्मा ने खाटू श्याम के मेला में बुलाया है, म्हाने लाजो ने पिचकारी, होली खेल रहे नंदलाल, सवाईमाधोपुर के गायक कलाकार रानू सैन ने एक बार तो राधा बनकर तो देखो, मेरे सावरियां सहित कई भजन पेश किए। देई के सुनील भैया ने विनती करूं बारंबार, मुझे अपने ही रंग में रंग दे, इतना दिया सरकार ने मुझको, पलाई के पप्पू लाल प्रजापत ने हारे का सहारा है मेरा खाटू वाले नरेश सहित कई भजन देर रात तक पेश करने से श्रोता सर्दी में वहीं डटे रहने के लिए मजबूर कर दिया। भजन संध्या में समिति के अध्यक्ष शेरसिंह सोलंकी, सचिव मुकेश शर्मा, प्रधान गुर्जर, राजू, राजेंद्र गुर्जर, कन्हैयालाल, मुकेश शर्मा, शिमला जैन, राजेश, महेंद्र, अक्षय सहित कई श्रद्धालु मौजूद थे।
भागवतकथा पर पूर्णाहूति
टोंक| श्रीमंशापूर्ण भूतेश्वर महादेव मंदिर परिसर में चल रही श्रीमद् भागवत कथा की मंगलवार को पूर्णाहुति हुई। पूर्णाहुति पर कथा वाचक राष्ट्रीय संत दिव्य मुरारी बाबू ने नव योगेश्वरों का संवाद, दतात्रेय भगवान के चौबीस गुरुओं के संवाद, भगवान का स्वधामम गमन, कलियुग की स्थिति का वर्णन, कलियुग में भगवान के नाम की संकीर्तन की महिमा, श्री सुखदेव जी का अंतिम उपदेश, भगवान और भागवत के समापन की कथा का वर्णन किया।
दिव्य मुरारी बापू ने नवयोगश्वरों के संवाद में कहा कि भक्त जो कुछ ग्रहण करें या जो कोई कर्म करें उसे भगवान के चरणों में समर्पित कर देवें। दतात्रेय भगवान के चौबीसों गुरुवाओं के संवाद में कहा कि शिक्षा हम किसी से भी ले सकते हैं। भगवान भागवत में ही तिरोहित हो गए।
कथा के दौरान व्यवस्थापक संत घनश्याम दास महाराज, मुख्य यजमान राजेश बाबू शर्मा, न्यास अध्यक्ष कैलाश गुप्ता, उपाध्यक्ष बबलू बना, प्रकाश सर्राफ, नाथूलाल गुर्जर, गोपाल जड़िया, प्रचार मंत्री मनोज मिश्रा, महेंद्र बंसल, मोहन सोनी, प्रभुलाल चौधरी, छीतरमल सोनी, सुरेश तिवाड़ी, पुरुषोत्तम अग्रवाल सहित कई श्रद्धालु मौजूद थे। बबलू बना ने बताया कि शिवरात्रि पर्व से चल रही कथा की पूर्णावति पर मंगलवार को बड़ी संख्या में श्रद्धालुओं को प्रसादी ग्रहण करवाई गई।
टोंक. भागवतकथा के समापन पर भागवत की पूजा अर्चना करते श्रद्धालु।
hin_Deva hin_Deva hin_Deva awa_Deva awa_Deva hin_Deva awa_Deva hin_Deva